Conturile de social media, noile cărți de vizită. Cum te ferești de ipostaze jenante.
Conturile de social media sunt noile tale cărţi de vizită. Specialiştii în domeniu îţi spun să te fereşti de ipostaze jenante, preferinţe politice sau religioase. Facebook a ajuns în pandemie la 2,6 de miliarde de utilizatori lunar.
Pandemia a adus o creştere a numărului de utilizatori pe conturile de socializare, iar timpul petrecut pe internet s-a dublat. Fie că vrei, fie că nu, Facebook şi Instagram au devenit noile tale cărţi de vizită.Sabina Lelcu, specialist în social media: De curând am lucrat pe partea de HR cu un angajator, care după ce a vizualizat toate CV-urile ne-a rugat să luăm rând la rând conturile de social media ale candidaţilor, iar a doua etapă, da, a fost etapa conturilor de social media.Ca să-ţi faci o imagine bună, trebuie să respecţi "ghidul bunelor maniere în online". Nu sunt nişte reguli scrise, sunt detalii la care trebuie să ai grijă.Sabina Lelcu, specialist în social media: Lucrezi în domeniul juridic, eşti avocat, procuror, judecător, lucrezi în domeniul medical, e foarte important şi foarte sensibil ce postezi pe social media pentru că eşti un om care se află într-o poziţie cheie la un moment dat.Uite câteva detalii de care să ții cont.Sabina Lelcu, specialist în social media: Să nu postezi preferinţe politice sau religioase, dacă nu te afli în aria de interes a acestora. De altfel, ipostazele jenante, de la petreceri, de la chermeze, da, sunt amuzante, dar nu le recomandăm în legătură directă cu brandul personal.